આજ કાલ લોકોને સુંદર દેખાવું ખુબ પસંદ હોય છે. ખાસ કરીને મહિલાઓની બાબતમાં આ ધૂન તો જાણે દરેક સમયે ઘૂમ્યા કરે છે. સુંદરતાને લીધે તો આજના દિવસોમાં કોમ્પીટીશન પણ વધવા લાગ્યું છે. પાર્ટી, ફંકશન વગેરેમાં તો જાણે લોકો એવું વિચારતા હોય છે કે બસ બીજા કરતા વધારે કેવી રીતે સુંદર દેખાવું. આજના જમાના પ્રમાણે લોકોની માન્યતા કાઈક એવી છે કે જે લોકો સુંદર અને ગોરા હોય છે તેજ સારા વ્યક્તિ હોય છે. તો શું કાળા લોકો સારા નથી હોતા? આજના લોકો મન, સ્વભાવ વગેરે જોવાને બદલે તેના રંગ રૂપ ને વધારે માન આપે છે. ખાસ કરીને લગ્નની બાબતમાં તો જાણે કે કહેતા હોય છે કે , બસ અમારે તો રૂપાળી કન્યા કે રૂપાળો વર જોઈએ છે, કોઈ એમ કહે છે કે ભલે તે કાળા કે સાવલા હોય પણ સવ્ભાવ અને મન સારા હોવા જોઈએ.